Diari Oficial de la Generalitat Valenciana


Sumari del DOGV 8334, del 09-07-2018 (2018/6376)

RESOLUCIÓ de 25 de juny de 2018, de la Direcció General d'Investigació, Innovació, Tecnologia i Qualitat, per la qual es prorroga una beca per a la realització de pràctiques professionals en matèria d'innovació en salut en la Direcció General d'Investigació, Innovació, Tecnologia i Qualitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8334

Data del DOGV
:   09-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6376


Data del document
:   25-06-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 25 de juny de 2018, de la Direcció General d'Investigació, Innovació, Tecnologia i Qualitat, per la qual es prorroga una beca per a la realització de pràctiques professionals en matèria d'innovació en salut en la Direcció General d'Investigació, Innovació, Tecnologia i Qualitat.  
 [2018/6376]  
Per Resolució de 8 de juny de 2017 (DOGV 8064, 16.06.2017), de la Conselleria de Sanitat Universal i Salut Pública, es convoca una beca per a la realització de pràctiques professionals en matèria d'innovació en Salut de la Direcció General d'Investigació, Innovació, Tecnologia i Qualitat, amb una durada d'un any.  
Mitjançant Resolució de 27 de setembre de 2017, de la directora general d'Investigació, Innovació, Tecnologia i Qualitat (DOGV 8139, 02.10.2017), i basant-se en els barems establits per l'Ordre 7/2016, de 31 d'agost, de la consellera de Sanitat Universal i Salut Pública, per la qual s'estableixen les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologies i Qualitat, es va adjudicar la beca i es va constituir una borsa de reserva prioritzada.  
Segons l'article 1 de la Resolució de 27 de setembre de 2017, el període de duració de les beques és de 12 mesos a comptar del dia 1 d'octubre de 2017, finalitzant el 31 de setembre de 2018, i transcorregut aqueix temps, podrà prorrogar-se sense necessitat de nova convocatòria per un període màxim de 12 mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o ho aconselle.  
En els pressupostos de la Generalitat Valenciana per a l'exercici 2018, en el programa pressupostari 62.40.20.1175.267.85.9, codi de línia S4510000, hi ha una dotació de seixanta-cinc mil euros (65.000 euros), destinada al finançament de les beques per a la realització de pràctiques professionals, de la qual queda romanent que en permet la pròrroga.  
Rut Pérez Santonja, beneficiària de la beca segons la Resolució del 27 de setembre de 2017, realitza les seues pràctiques professionals, desenvolupant els seus programes de treball de forma satisfactòria des de l'1 d'octubre de 2017, i es considera necessari que continue amb el desenvolupament de la seua activitat per mitjà de pròrroga de la beca.  
Per tant, i basant-se en allò adés exposat, resolc:  
  
Primer  
Prorrogar la beca per a la realització de pràctiques professionals en matèria d'innovació en salut en la Direcció General d'Investigació, Innovació, Tecnologia i Qualitat, de Rut Pérez Santonja, o, en cas de renúncia a la beca, de la persona que en el moment de l'inici de la pròrroga siga beneficiària de la beca o li corresponga ser-ho segons l'ordre de la borsa prioritzada de reserva.  
  
Segon  
La pròrroga de la beca serà efectiva a partir del dia 1 d'octubre de 2018, i finalitzarà el 30 de setembre de 2019. Les seues condicions seran iguals a les de la primera anualitat, a excepció del seu import mensual, que en virtut de la Resolució de 22 de febrer de 2018, de la Conselleria d'Hisenda i Model Econòmic (DOGV 8261, 26.03.2018), s'actualitza a mil vint-i-tres euros amb setze cèntims (1.023,16 ?) bruts mensuals, subjecte a la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social, i a qualsevol altra retenció que, si és el cas, poguera correspondre.  
  
Tercer  
El finançament de la beca es realitzarà amb càrrec a l'aplicació pressupostària 16.57.03.2308.345.17.7, línia S4510000, de la Conselleria de Sanitat, per un import global de dotze mil dos-cents setanta-set euros amb noranta-dos cèntims (12.277,92 ?), d'acord amb la distribució següent:  
  
  
Any 2018 Any 2019 Total  
3.069,48 euros 9.208,44 euros 12.277,92  
  
  
Quart  
La present resolució posa fi a la via administrativa i, en contra, es podrà interposar recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. També podrà interposar-se potestativament, recurs de reposició davant l'òrgan que la va dictar, en el termini d'un mes a comptar de l'esmentada data, tot això d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 25 de juny de 2018.- La directora general d'Investigació, Innovació, Tecnologia i Qualitat: Ana María Ávila Peñalver.